A forgalmas közút kellős közepén landolt egy kisrepülő – VIDEÓ | Alapjárat
A forgalmas közút kellős közepén landolt egy kisrepülő – VIDEÓ
2019-08-12, 07:33
Óriási szerencse, hogy arra járt egy rendőrautó.
Kényszerleszállást hajtott végre egy forgalmasnak mondható közúton egy KR2-es típusú kisrepülőgép az Egyesült Államokban. A földet érést egy rendőrautó fedélzeti kamerája rögzítette is.
A kisrepülőgépet vezető férfinak nagy szerencséje volt, hogy pont arra járt egy járőr, aki le tudta lassítani a forgalmat a vészjelzők bekapcsolásával. Így a kisrepülőgépnek lett annyi helye, hogy le tudjon szállni, utána pedig illedelmesen megállt a piros lámpánál. Szerencsére senki sem sérült meg az incidensnél.
„Messziről olyan volt, mintha egy távirányítású repülő lenne, de ahogy közeledett, egyre nagyobb lett, mígnem azt mondtam, oké, ez már nagyon közel van a földhöz, landolni akar az úton” – emlékezett vissza az esetre az intézkedő rendőr.
A gépet a landolás után gyorsan letolták az útról, így nem sokkal később helyre állt a forgalmi rend. A kisrepülőt egyébként az üzemanyagrendszer meghibásodása miatt kellett sürgősen a földre parancsolnia a pilótának.
Az Ausztrál rendőrség ezután egy Tesla X-szel...
Érdekes, hogy pont az Ausztrálok kapnak egy elektromos rendőrautót, a városban biztos jó lesz...
Egy kerekesszékes férfi faképnél hagyta az őt...
Hihetetlen nyilatkozattal rukkolt elő a mozgássérült férfi.
Futamgyőzelemmel nyitotta meg a...